b'\n_START_ARTICLE_\nVnetje\n_START_PARAGRAPH_\nVnetje (latinsko inflammatio) je lokalna reakcija na po\xc5\xa1kodbo v tkivu, pri kateri pride do otekline, rde\xc4\x8dine, bole\xc4\x8dine, povi\xc5\xa1anja lokalne (in sistemske) telesne temperature in za\xc4\x8dasne izgube funkcije tkiva. Fiziolo\xc5\xa1ki pomen vnetne reakcije je odstanitev vnetnega agensa (patogenega organizma, dra\xc5\xbee\xc4\x8de snovi, odmrlih celic ...) ter reparacija prizadetega tkiva._NEWLINE_Za vnetje je v za\xc4\x8detni fazi zna\xc4\x8dilno spodbujeno prehajanje plazme in belih krvni\xc4\x8dk iz krvnega obtoka skozi \xc5\xbeilno steno v intersticij tkiva, ki je po\xc5\xa1kodovano. V vnetni odgovor so vklju\xc4\x8deni imunski sistem, lokalno \xc5\xbeilje ter tkivne celice._NEWLINE_Vnetje lahko mine brez vidnih posledic, pri obse\xc5\xbenej\xc5\xa1ih po\xc5\xa1kodbah tkiva pa lahko zaradi razrasta vezivnega tkiva pride do zabrazgotinjena. V huj\xc5\xa1ih primerih lahko vnetje preide v kroni\xc4\x8dno obliko. Vnetje se lahko tudi kon\xc4\x8da s smrtjo, \xc4\x8de pride do okvare funcije katerega od vitalnih organov ali \xc4\x8de se pojavi sepsa (razsoj patogenov po organizmu).'